Diari Oficial de la Generalitat Valenciana


Sumari del DOGV 6967, del 18-02-2013 (2013/1092)

Notificació de la sentència i de la seu interlocutòria de rectificació, dictada en el juí verbal número 198/2012.
-----------------------------------------------------------------------------------------------------------------

### Dades del document

Número de DOGV
:   6967

Data del DOGV
:   18-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1092


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència i de la seu interlocutòria de rectificació, dictada en el juí verbal número 198/2012. [2013/1092]  
Juí verbal 000198/2012   
Demandant: Empresa Mixta Valenciana de Aguas, SA.   
Procuradora: Desamparados Barber Paris.  
Demandat: Narciso de Rábano Castro, Vicente Gómez García i María Dolores Hueso Hernández.  
Procurador/a: -   
José Ramón González Ordóñez, secretari judicial del Jutjat de Primera Instància número 10 de València, done fe i testimoni que en el juí verbal 000198/2012, que es tramita en este Jutjat a instàncies de l'Empresa Mixta Valenciana de Aguas, SA, contra Narciso de Rábano Castro, Vicente Gómez García i María Dolores Hueso Hernández, sobre altres verbals, s'ha dictat la sentència i la interlocutòria de rectificació, l'encapçalament i la part dispositiva de les quals són literalment les següents:  
«Jutjat de Primera Instància número 10 València  
Juí verbal número 198/2012  
Sentència número 186/2012   
València, 17 de setembre de 2007   
Juan Carlos Artero Mora, magistrat titular del Jutjat de Primera Instància número 10 de València, he vist estes actuacions de juí verbal, seguides en este Jutjat amb el número 198/2012, promogudes per l'Empresa Mixta Valenciana de Aguas, SA, (Emivasa), representada per la procuradora Amparo Barber Paris i defesa pel lletrat Ignacio López Arbide, contra Narciso de Rábano Castro, Vicente Gómez García i M.ª Dolores Hueso Hernández, tots ells declarats en situació de rebel·lia, sobre la resolució de contracte de subministrament d'aigua i de contracte de manteniment del comptador i de reclamació d'una quantitat.   
  
Dispositiva  
1. Estime la demanda interposada per l'Empresa Mixta Valenciana de Aguas, SA, (Emivasa) contra Narciso de Rábano Castro:  
a) Declare la resolució del contracte de subministrament d'aigua i de manteniment del comptador subscrit al seu dia entre les entitats antecessores de la demandant i Narciso de Rábano Castro, relatiu a l'immoble siti al carrer Illes Canàries, número 150, 7a, de València.   
b) Condemne Narciso de Rábano Castro a abonar a l'Empresa Mixta Valenciana de Aguas, SA, (Emivasa) la suma de set-cents quaranta-tres euros amb huitanta-dos cèntims (743,82 €), així com l'import de les factures vençudes amb posterioritat i fins a la retirada del comptador, i als interessos legals de les dites quantitats en la forma indicada en el fonament jurídic segon, últim paràgraf, d'esta sentència.  
c) Condemne Narciso de Rábano Castro al pagament de les costes processals produïdes.  
2. Declare la terminació del procediment per satisfacció extraprocessal quant als demandats Vicente Gómez García i M.ª Dolores Hueso Hernández, sense realitzar imposició de costes.  
Notifiqueu la present resolució a les parts, i feu-los saber que no és ferma i que contra la qual es pot interposar recurs d'apel·lació en el termini de 20 dies des de la seua notificació, presentant davant d'este Jutjat un escrit en què s'hauran d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (article 458 de la Llei d'Enjudiciament Civil, modificat per Llei 37/2011, d'11 d'octubre).   
El recurs no serà admés si, quan es prepare, la part no acredita haver consignat en l'entitat Banesto i en el compte de depòsits i consignacions obert a nom d'este Jutjat, amb referència al present procediment, la quantitat de cinquanta euros (50 €) en concepte de depòsit per a recórrer, d'acord amb la disposició addicional 15a de la Llei Orgànica del Poder Judicial (introduïda per LO 1/2009, de 3 de novembre).   
  
Que el secretari expedisca una testimoniança d'esta resolució, perquè s'unisca a les actuacions corresponents, i que l'original s'incloga al llibre de sentències d'este Jutjat.   
Esta és la meua sentència, que pronuncie, mane i firme.»   
  
Interlocutòria. Part dispositiva   
Es rectifica l'error material advertit en la data de la sentència dictada en les presents actuacions, en el sentit que on es diu «València, dèsset de setembre de 2007», ha de dir «València, dèsset de setembre de 2012».   
  
Es manté íntegrament la resta dels seus pronunciaments.   
Esta interlocutòria és ferma i en contra no es pot interposar cap recurs, sense perjuí del procedent contra la resolució original, esmentat en notificar-se aquella. Però el termini per a interposar-lo començarà a computar-se des de l'endemà de la notació de la present interlocutòria (art. 215.4 de la LEC). Així ho disposa i firma el jutge. En done fe.   
Allò susdit concorda bé i fidelment amb l'original, al qual em remet i, perquè conste, i servisca de notificació de forma deguda al codemandat Narciso de Rábano Castro, que es troba en parador desconegut, expedisc este edicte.  
  
València, 15 de gener de 2013.- El secretari judicial: José Ramón González Ordóñez.